b'\n_START_ARTICLE_\nL\xc3\xb6gberg\n_START_PARAGRAPH_\nAng L\xc3\xb6gberg, o Batong Batas, ay isang mabatong aploramiyento sa timog-kanlurang Islandiya sa lokasyong pampulong ng Parlamentong Althing ng bansa. Natipon ang orihinal na Althing sa \xc3\x9eingvellir, isang lugar ng mga dramatikong tanawin na madaling mapuntahan mula sa mga populadong lugar ng timog-kanluran._NEWLINE_Hindi alam ang tiyak na lokasyon ng L\xc3\xb6gberg, dahil sa pagbabago ng heograpiya ng lambak-awang sa loob ng higit sa 1000 taon. Dalawang posibleng lokasyon ang naipanukala sa \xc3\x9eingvellir, isa sa isang patag na gulod sa tuktok ng dalisdis na pinangalanang Hallurinn (kasalukuyang minarkahan ng isang tagdan-bandila), ang isa pa sa palya ng Almannagj\xc3\xa1 labag sa isang pader ng bato. Naimungkahi bilang mainam ang isang pook sa bangin ng Hestagj\xc3\xa1._NEWLINE_Ang L\xc3\xb6gberg ay ang lugar kung saan umupo ang Mambabatas (l\xc3\xb6gs\xc3\xb6guma\xc3\xb0ur) bilang namumunong opisyal ng pagpupulong ng Althing. Ginawa mula sa lugar ang mga talumpati at mga anunsyo. Maaaring ibahagi ng sinumang dumalo ang kanilang argumento mula sa L\xc3\xb6gberg. Natipon-tipon at nabuwag-buwag ang mga pulong mula rito._NEWLINE_Naisakatuparan ng L\xc3\xb6gberg ang layunin nito mula noong pagbuo ng parliyamento noong 930. Tumigil ang paggamit nito noong 1262 nang nangako ng katapatan ang Islandiya sa Noruwega.'